詠古十六首  其五
作者：華鎮
朝代：宋

paragraphs: 昔在戰國時，吳生固多奇。
弱魯偶以將，彊齊不能支。
聿來守西河，縱橫各有施。
黔首樂無貳，財用日以滋。
士卒思致命，官事咸允釐。
韓趙既來賓，秦人怯東窺。
魏郊昔多壘，中外安且熙。
當時計其功，誰復相等夷。
盛德乃不器，中智各有宜。
由來秉國鈞，不類提軍綏。
論列謾紛錯，至當難重違。
桓桓蓋世氣，低徊下卑辭。